Rusia ar fi pierdut cel puțin 50.000 de militari pe frontul din Ucraina, susține o analiză BBC. Soldat rus: "Dacă te înrolezi acum, pregătește-te să mori!"
O analiză BBC relevă faptul că, în a doua perioadă de 12 luni pe linia frontului deschis de Rusia în Ucraina - pe măsură ce Moscova și-a impus așa-numita strategie a ”mașinii de tocat carne” - numărul de morți a fost cu aproape 25% mai mare decât în primul an. BBC rus, grupul media independent Mediazona și voluntari au numărat decesele începând cu februarie 2022, acestea depășind 50.000.